open-index/open-wikipedia-markdown huggingface dataset:
Tony

**Tony** eller **Toni** er eit førenamn bruka av både menn og kvinner, ei kortform av namn avleidde av det latinske slektsnamnet Antonius.

Tony har i Noreg namnedag 13. januar.

### Bruken av namnet i Noreg
Som gutenamn vart *Tony* populært etter andre verdskrigen, og nådde ein popularitetstopp mot slutten av 1980-åra. Vi finn namnet *Toni* i bruk frå midten av 1800-talet, både hos jenter og gutar, først i Vest-Agder.

* I folketeljinga frå 1801 var namnet ikkje registrert. 
* I 1900 var 21 kvinner og menn listeførte med namnet *Toni* eller *Tony*, flest i Rogaland. 
* I 2008 hadde 1629 menn *Tony* til første fornamn. 165 heitte *Toni*
* I 2008 hadde 45 kvinner *Toni* til første fornamn. 17 heitte *Tony*

## Kjende namneberarar
### Som mannsnamn
* Tony Curtis (1925-2010), USA-amerikansk skodespelar
* Tony Hillerman (f. 1925), USA-amerikansk forfattar
* Tony Newman (f. 1943), engelsk trommeslagar
* Tony Visconti (f. 1944), USA-amerikansk plateprodusent
* Tony Williams (1945-2007), USA-amerikansk trommeslagar
* Tony Levin (f. 1946), USA-amerikansk musikar
* Tony Blair (f. 1953), engelsk politikar
* Tony Thompson (1954-2003), USA-amerikansk trommeslagar
* Toni Nieminen (f. 1975), finsk skihoppar
* Tony André Hansen (f. 1979), norsk sprangryttar
* Tony Lochhead (f. 1982), newzealandsk fotballspelar
* Tony Ramoin (f. 1988), fransk snøbrettkøyrar
* Toni Kroos (f. 1990), tysk fotballspelar

### Som kvinnenamn
* Toni Frissell (fødd Antoinette Frissell Bacon, 1907-1988), USA-amerikansk fotograf
* Toni Morrison (fødd Chloe Ardelia Wofford, 1931), USA-amerikansk forfattar
* Toni Braxton (f. 1967), USA-amerikansk songar

## Kjelder
* Olav Veka: Namneboka, Det Norske Samlaget 1991

* Folketeljingar i Digitalarkivet
Songen Happiness av Elliott Smith

**«Happiness»** er ein song skriven av Elliott Smith i 1999 som vart utgjeve som ein single. Ein litt annleis versjon av songen vart utgjeven under namnet «Happiness/The Gondola Man» på albumet Figure 8 frå 2000. Jon Brion song støttevokal på songen.

## Kjelder

* *Denne artikkelen bygger på «[[:en:Happiness (Elliott Smith song)|Happiness (Elliott Smith song)]]» frå , den 17. januar 2009.*
Croydon

** Croydon ** er ein by sør i London i London Borough of Croydon i England. Han har kring 200&nbsp;000 innbyggjarar. Han ligg 15 km sør for Charing Cross og er eit av 11 storbysenter i Londonplanen for Stor-London. 

Historisk var byen ein del av Surrey. Croydon voks i mellomalderen som ein marknadsby og eit senter for produksjon av trekol. Surrey Iron Railway frå Croydon til Wandsworth opna i 1803 og var den første offentlege hestedrivne jernbanen i verda. Tidleg på 1900-talet var Croydon eit viktig industriområde, særleg kjend for produksjon av bilar, metallarbeid og luftfart. Croydon vart ein del av Stor-London i 1965. 

## Kjelder

* *Denne artikkelen bygger på «[[:en:Croydon|Croydon]]» frå , den 24. juli 2011.* 

## Bakgrunnsstoff

*
Bromley

**Bromley** er ein by og kjerneområdet i bydelen Bromley i London. Sentrum ligg omkring femten kilometer søraust for Charing Cross. Fram til 1965 var Bromley ein by i Kent, og han har halde bystatusen sin sjølv om han er innlemma i Stor-London.

Namnet kjem frå gammalengelsk *brōme-hlǣwe*, «koste-åsen», og er først skrive *Bramelewe* i 1272. Ordet *brōme* vart gjerne nytta i samband med rydningar, der skogen var «feia bort».

Bromley vert rekna med blant ti større bysenter i Londonplanen. Staden har ei gågate og eit stort kjøpesenter i sentrum, samt Bromley Civic Centre. To jernbanestasjonar, Bromley South og Bromley North, har samband til London Victoria, London Blackfriars og Grove Park.

Fotballklubben til byen er Bromley FC.

## Kjende innbyggjarar

Eit av dei mest kjente bysbarna er forfattaren H.G. Wells, som vart fødd i Bromley i 1866. Ein æresvegg til hans minne står på Market Square, og vart renovert i 2005. På veggen minnast òg Charles Darwin, som budde i Downe like utanfor Bromley.

Blant andre kjente personar som har budd eller bor i Bromley finn ein Thomas James Harper, David Bowie, Peter Frampton, Aleister Crowley, Jill Cruwys, Pjotr Kropotkin, Topper Headon, Gary Paffett, Mike Conway og Enid Blyton.

## Kjelder

**Denne artikkelen bygger på «[[:nb:Bromley|Bromley]]» frå ,  den 18. juli 2011.*  

## Bakgrunnsstoff

*
Dvergsvane

**Dvergsvane** (*Cygnus columbianus*) er ein holarktisk fugl i andefamilien. Ho har hekkeområde i arktisk del av Eurasia og Nord-Amerika og migrerer til varmare område om vinteren. Arten er ein fåtalig vintergjest i Noreg. Av dei seks artane av svaner i slekta *Cygnus* er dvergsvana den nest minste.

## Skildring
Dvergsvana er 115–140&nbsp;cm lang og veg frå 3,4 til 7,8&nbsp;kg og er med det den minste svana i Europa. I utsjånaden er ho mykje lik songsvane (*Cygnus cygnus*), med ei fullstendig kvit fjørdrakt, svarte bein og gul nebbrot. Ungfuglane er bleik gråkvite i farga. Dvergsvana kan skiljast frå songsvana i storleik, er meir kompakt med relativt større hovud enn songsvana. Det beste kjenneteiknet er storleiken på det svarte område på nebbet. Hos dvergsvana går dette høgare opp enn hos songsvana slik at det gule feltet hos dvergsvana får ei langt mindre avlang form. Hos underarten *columbianus* i Nord-Amerika kan det gule område vere endra mindre.

Dvergsvana er den av alle fugleartar i verda som har flest fjør, i vinterdrakt kan ho ha over 25&nbsp;000 fjør.

## Læte
Songsvana er kjent for sine trompetstøyt. Men samanlikna med songsvana har dvergsvana ein høgare nasal lyd i eit litt høgare stemmeleie. Støyta kjem to og to eller enkeltvis der songsvana gjev tre eller fire støyt i ein serie.

## Utbreiing
Dvergsvana hekkar på tundraen i Eurasia frå Kolahalvøya i vest og over til munningen av Kolymaelva i austre Sibir, heile hekkeområde er i Russland. Om hausten flyttar dei vestlege fuglane til kystane ved Kvitsjøen og Austersjøen, og fuglane overvintrar ved Nordsjøkystar, i Tyskland, England og Irland. Andre grupper overvintrar ved Kaspihavet, ved Aralsjøen og i Aust-Asia. Underarten *columbianus* hekkar i kystområde i Alaska og Canada. Dei har typisk overvintringsområde langs stillehavskysten frå Sør-Alaska til California.

I hekketida føretrekk dei habitat av myr og grunne tjern som er rik på vegetasjon. Om vinteren kan dei beite på grasmarker ved kystar. I denne tida blandar dei seg ofte med songsvaner.

## Forplanting
Dvergsvaner kan danne par når dei er 3–4 år gamle, men dei hekkar ikkje før dei er 5–6 år. Som andre svaner er dei monogame til ein i paret døyr. Vanlegvis er det 3–5 egg i kvart kull, rugetida er om lag 29–30 dagar. Ungane kan flyge etter 40 til 45 dagar. Begge foreldre ar aktive i å syte for ungekullet.

## Kjelder

**Denne artikkelen bygger på «[[:de:Zwergschwan|Zwergschwan]]» frå ,  den 17. januar 2009.*  
* Svensson L, Grant: *Gyldendals store fugleguide*, Gyldendal norsk forlag, 1999
* The Zoological Society of San Diego: Animal Bytes: Birds

;Referansar

## Bakgrunnsstoff
Jegorjevsk

**Jegorjevsk** (russisk Его́рьевск) er ein by i Moskva oblast i Russland med om lag 70&nbsp;000 innbyggjarar. Han ligg ved elva Guslitsa, ei sideelv til Nerskaja, 114&nbsp;km søraust for Moskva. 

Han vart første gong nemnd i 1462 som landsbyen *Vysokoje* (russisk Высо́кое). Bystatus vart innvilga i 1778. Byen har mange historiske bygningar frå 1700- og 1800-talet og eit museum med både kunst og gjenstandar frå dagleg liv i tidlegare hundreår. 

## Kjelder

* *Denne artikkelen bygger på «[[:nb:Jegorjevsk|Jegorjevsk]]» frå , den 17. januar 2009.* 

## Bakgrunnsstoff

*
Byen Isjim

**Isjim** (russisk Иши́м) er ein by i Tjumen oblast i Russland med om lag 65&nbsp;000 innbyggjarar. Han ligg ved elva Isjim, rundt 270&nbsp;km søraust for Tjumen. 

Isjim er det austlege endepunktet for Europaveg 22.

## Kjente personar frå Isjim
* Pjotr Jersjov - russisk forfattar.
* Nikolaj Anikin - langrennsløpar og olympisk meister

## Kjelder

* *Denne artikkelen bygger på «[[:nb:Byen Isjim|Byen Isjim]]» frå , den 17. januar 2009.* 

## Bakgrunnsstoff

*
Belogorsk i Amur oblast

**Belogorsk** (russisk Белого́рск) er ein by i Amur oblast i Russland med om lag 60&nbsp;000 innbyggjarar. Han ligg ved elva Tom, ei sideelv til Zeja, rundt 100&nbsp;km nordaust for Blagovesjtsjensk. 

Belogorsk vart grunnlagt i 1860 som *Aleksandrovskoje* og fekk han bystatus i 1926 med det nye namnet *Aleksandrovka*. I 1931 vart namnet igjen endra, til *Krasnopartizansk* og i 1936 igjen til *Kujbysjevka-Vostotsjnaja*. Det noverande namnet fekk han til slutt i 1957.

## Kjelder

* *Denne artikkelen bygger på «[[:nb:Belogorsk (Amur oblast)|Belogorsk (Amur oblast)]]» frå , den 17. januar 2009.* 

## Bakgrunnsstoff

*
Klintsy

**Klintsy** (russisk Клинцы) er ein by i Brjansk oblast i Russland med om lag 65&nbsp;000 innbyggjarar. Han ligg ved elva Turosna i nedslagsfeltet til Dnepr, rundt 160&nbsp;km sørvest for Brjansk.

Staden vart grunnlagd i 1707 og han fekk bystatus i 1925.

Under den andre verdskrigen var byen okkupert av tyskarane frå 20. august 1941 til 25. september 1943. Av skular i byen finn ein mellom anna eit humanitært akademi og Institutt for interregionale relasjonar.

## Kjelder

* *Denne artikkelen bygger på «[[:ru:Клинцы|Клинцы]]» frå , den 17. januar 2009.* 

## Bakgrunnsstoff

*
Gasskompressor

**Gasskompressor** er ei mekanisk innretning for å komprimera ein gass. I nokre samanhengar vert ein gass komprimert for å auka trykket, i andre samanhengar er målet å redusera volumet. 

## Sjå òg
* Anleggskompressor (for å generera trykkluft for anleggsmaskinar)
* Ladekompressor (for å auka fyllningsgraden i stempelmotorar med innvendig forbrenning)
* Turboladar
Gus-Khrustalnyj

**Gus-Khrustalnyj** (russisk Гусь-Хруста́льный) er ein by i Vladimir oblast i Russland med om lag 50&nbsp;000 innbyggjarar. Han ligg ved elva Gus, ei sideelv til Oka, rundt 63&nbsp;km sør for Vladimir. 

Bynamnet tyder noko liknande «krystallgås», sidan byen er kjent som eit av dei eldste sentra for glasindustri i Russland og han ligg ved elva Gus (tyder 'gås'). Det er likevel gode grunnar for å tru at namnet ikkje er avleidd direkte frå *[[gås]]*, men snarare frå det felles slaviske uttrykket *«gås»* (på dei respektive språka) for ein stor (opp til ti liter eller meir) flaske.

Gus-Khrustalnij vart grunnlagt i 1756 i samband med bygginga av ein krystallfabrikk. Han fekk bystatus i 1931.

Byen er ein del av Den gylne sirkelen i Russland.

## Kjelder

* *Denne artikkelen bygger på «[[:nb:Gus-Khrustalnyj|Gus-Khrustalnyj]]» frå , den 17. januar 2009.* 

## Bakgrunnsstoff

*
Kstovo

**Kstovo** (russisk Ксто́во) er ein by i Nizjegorod oblast i Russland med om lag 60&nbsp;000. Byen ligg på høgresida av Volga, 20&nbsp;km søraust for Nizjnij Novgorod. 

## Historie

Landsbyen Kstovo vart grunnlagt på 1400-talet. Med bygginga av Novogorkovskij Oljeraffineri (russisk: Новогорьковский нефтеперерабатывающий завод) på 1950-talet vart det bygt ein ny by nokre få kilometer søraust for den gamle landsbyen Kstovo, på det høgareliggande området mellom elvane Volga og Kudma. 

Sidan då har den vestlege delen av byen sentrert seg rundt den opphavlege landsbyen og er framlies landleg i karakter og vert vanlegvis kalla Gamle Kstovo (*Staroje Kstovo*), medan den nyare austlege delen av byen, som vart bygt på 1950-talet og framleis veks, vert kalla Nye Kstovo (*Novoje Kstovo*). Nye Kstovo har gjennom utvidinga si heilt eller delvis innlemma fleire mindre landsbyar. 

Kstovo fekk status som urbanliknande busetnad i 1954 og bystatus i 1957.

## Økonomi
Den viktigaste arbeidsgjevaren og historisk sett årsaka til at byen eksisterer, er *[[LUKOIL]]-Nizjegorodnefteorgsintez* (tidlegare *NORSI-Oil* og *Novogorkovskij Oljeraffineri*). 

Det er òg eit asfaltverk, eit spritdestilleri, ein fabrikk for regummiering og resirkulering av dekk og elles den vanlege samlinga av lokale matindustriverksemder. Eit varmekraftverk forsyner det lokale nettet med elektrisitet og varmt vatn til byen.

Byen har ein stort marknad for jordbruksprodukt og eit utval av supermarknadar og andre butikkar. 

## Kjelder

* *Denne artikkelen bygger på «[[:nb:Kstovo|Kstovo]]» frå , den 17. januar 2009.* 

## Bakgrunnsstoff

*
Hagevatnartåka

**Hagevatnartåka** (teknisk nemning: **Henize 3-1475**) er ei planetarisk tåka som ligg rundt 18.000 lysår unna jorda i stjernebiletet Skytten. Tåka er spesiell ved S-forma ho har, som kjem av jetstrålar. Desse kan ha snøggleikar på opp mot fire millionar kilometer i timen, og er med det mellom dei raskaste oppdaga. Sentralstjerna har ein masse tre til fem gonger sola sin, og ein luminositet meir enn 12.000 gonger større.

## Kjelder
* *Denne artikkelen baserer seg på biletsleppet *'«The mysterious 'Garden-sprinkler' nebula»*' frå den 22. mai 2003 frå det europeiske informasjonssenteret for Hubble.*
Polevskoj

**Polevskoj** (russisk Полевской) er ein by i Sverdlovsk oblast i Russland med om lag 55&nbsp;000 innbyggjarar. Byen ligg rundt 50&nbsp;km sørvest for Jekaterinburg. 

## Historie
Byen vart grunnlagt i 1718 som ein busetnad ved kopargruver. Den første gruva vart opna i 1702 og den kommersielle utbygginga starta i 1718. I 1724&ndash;1727 vart det bygt ein fabrikk for å handsame koparen. 

Dagens by omfattar områda til dei tidlegare busetnadane Gumesjki, Polevskoj og Severskij.

## Kjelder

* *Denne artikkelen bygger på «[[:nb:Polevskoj|Polevskoj]]» frå , den 17. januar 2009.* 

## Bakgrunnsstoff

*
Tujmazy

**Tujmazy** (russisk Туймазы́) er ein by i Republikken Basjkortostan i Russland med om lag 70&nbsp;000 innbyggjarar. Han ligg 160&nbsp;km vest for Ufa. 

Byen ligg sentralt i Bugulma-Belebejevskoj-åsane ved breidda av elva Usen. Byen vart grunnlagd i 1912 langs jernbanelinja Samara-Ufa-Tsjeljabinsk. Byen er i dag eit trafikknutepunkt. og eit økonomisk senter. 

## Kjelder

* *Denne artikkelen bygger på «[[:ru:Туймазы|Туймазы]]» frå , den 17. januar 2009.* 

## Bakgrunnsstoff

*
Gukovo

**Gukovo** (russisk Гу́ково) er ein by i Rostov oblast i Russland med om lag 60&nbsp;000 innbyggjarar. Han ligg like ved grensa til Ukraina, rundt 100&nbsp;km nord for Rostov-na-Donu. 

Gukovo vart grunnlagd på Provalskojsteppa i 1878 ved ein jernbanestasjon og byen voks fram rundt ein kolindustri. 

## Kjelder

* *Denne artikkelen bygger på «[[:ru:Гуково|Гуково]]» frå , den 17. januar 2009.* 

## Bakgrunnsstoff

*
Nerjungri

**Nerjungri** (russisk Не́рюнгри) er ein by i Republikken Sakha i Russland med om lag 55&nbsp;000 innbyggjarar. Han ligg rundt 670&nbsp;km sørvest for Jakutsk. 

Han vart grunnlagt i 1975 i samband med utbygginga av eit kolfelt i nærleiken. Namnet «Nerjungri» kjem av eit evenkisk ord som tyder ‘elv med harr (*[[Thymallus arcticus]]*)’.

## Kjelder

** 
* *Denne artikkelen bygger på «[[:nb:Nerjungri|Nerjungri]]» frå , den 17. januar 2009.* 

## Bakgrunnsstoff

*
Sosnovyj Bor i Leningrad oblast

**Sosnovy Bor** (russisk Сосно́вый Бор) er ein by i Leningrad oblast i Russland med om lag 65&nbsp;000 innbyggjarar. Han ligg på sørsida av Finskebukta, 80&nbsp;km vest for Sankt Petersburg. Byen dekker eit areal på 72&nbsp;km². 

Namnet på byen tyder «granskog» på russisk. Han vart grunnlagt i 1958, som ein busetnad for å tene Leningrad kjernekraftverk og fekk bystatus i 1973. Frå St. Petersburg kjem ein til Sosnovyj Bor med forstadstog frå Baltijskij stasjon.

Byen er ikkje berre kjent som «atomby» (russisk: атомград &ndash; *atomgrad*), men òg for sine forskningsinstitutt og bygningsindustri. Det er rundt fem hundre store og små føretak i byen, mange av dei teknologisk orienterte.

## Kjelder

* *Denne artikkelen bygger på «[[:nb:Sosnovyj Bor|Sosnovyj Bor]]» frå , den 17. januar 2009.* 

## Bakgrunnsstoff

*
Budjonnovsk

**Budjonnovsk** (russisk Будённовск) er ein by i Stavropol kraj i Russland med om lag 55&nbsp;000 innbyggjarar. Han ligg rundt 180&nbsp;km aust for Stavropol. 

Byen vart grunnlagt av armenske nybyggjarar frå Nagorno-Karabakh med namnet *Surb Khach* (Սուրբ Խաչ), som tyder *heilag kross* på armensk. Busetnaden fekk byrettar i 1799 under namnet *Svjatoj Krest*. Namnet vart i 1920 endra til *Prikumsk* og i 1935 til *Budjonnovsk*, etter Semjon Budjonnov. Namnet vart igjen endra til Prikumsk i 1957 og i 1973 tilbake til Budjonnovsk.

Terroråtaket i Budjonnovsk fann stad her i juni 1995.

## Kjelder

* *Denne artikkelen bygger på «[[:nb:Budjonnovsk|Budjonnovsk]]» frå , den 17. januar 2009.* 

## Bakgrunnsstoff

*
Leninogorsk i Russland

**Leninogorsk** (russisk Лениного́рск) er ein by i Republikken Tatarstan i Russland med om lag 60&nbsp;000 innbyggjarar. Han ligg rundt 250&nbsp;km søraust for Kazan. 

Han vart grunnlagt i 1948 og fekk bystatus i 1955.

## Kjelder

* *Denne artikkelen bygger på «[[:nb:Leninogorsk|Leninogorsk]]» frå , den 17. januar 2009.* 

## Bakgrunnsstoff

*
Tikhoretsk

**Tikhoretsk** (russisk Тихоре́цк) er ein by i Krasnodar kraj i Russland med om lag 55&nbsp;000 innbyggjarar. Han ligg rundt 120&nbsp;km nordaust for Krasnodar.

Busetnaden vart grunnlagt i 1874 og fekk bystatus i 1923.

Byen er eit viktig knutepunkt langs det sørlege jernbanenettverk i Russland.

## Kjelder

* *Denne artikkelen bygger på «[[:nb:Tikhoretsk|Tikhoretsk]]» frå , den 17. januar 2009.* 

## Bakgrunnsstoff

*
Kumertau

**Kumertau** (russisk Кумерта́у) er ein by i Republikken Basjkortostan i Russland med om lag 60&nbsp;000 innbyggjarar. Han ligg rundt 230&nbsp;km sør for Ufa. 

Busetnaden Kumertau vart grunnlagt i 1948 i samband med utvinning av brunkolførekomstar i nærleiken. Han fekk status som urbanliknande busetnad i 1949 og i 1953 fekk han bystatus.

## Kjelder

* *Denne artikkelen bygger på «[[:nb:Kumertau|Kumertau]]» frå , den 17. januar 2009.* 

## Bakgrunnsstoff

*
Krasnoturinsk

**Krasnoturjinsk** (russisk Краснотурьинск) er ein by i Sverdlovsk oblast i Russland med om lag 55&nbsp;000 innbyggjarar. Han ved elva Turja i nedslagsfeltet til Ob, rundt 330&nbsp;km nord for Jekaterinburg. 

Byen var ein av busetnadane som vart oppretta i 1758 ved kopargruvene ved Turja-elva. Han var då kjent som *Turinskie Rudniki* (russisk: Турьинские Рудники). Seinare vart han kalla *Turinskij* (russisk: Турьинский). Byen fekk bystatus og namnet vart endra til Krasnoturjinsk i 1944.

Den største industriverksemda i byen er Bogoslovskij aluminiumsverk.

## Kjelder

* *Denne artikkelen bygger på «[[:nb:Krasnoturjinsk|Krasnoturjinsk]]» frå , den 17. januar 2009.* 

## Bakgrunnsstoff

*
Aleksandrov

**Aleksandrov** (russisk Алекса́ндров) er ein by i Vladimir oblast i Russland med om lag 60&nbsp;000 innbyggjarar. Han ligg rundt rundt 110&nbsp;km nordvest for Vladimir og 100&nbsp;km nordaust for Moskva. 

Byen er ein del av byane i turistruta Den gylne sirkelen i Russland med historiske attraksjonar.

## Historie
Busetnaden vart grunnlagt på 1300-talet og fekk bystatus i 1778. 

På byrjinga av 1500-talet bygde Fyrst Vasilij III eit lite jaktslott om til fyrsteresidens. Aleksandrov var den fungerande hovudstaden i Russland i tre månader (desember 1564 til februar 1565) under Tsar Ivan den grufulle, til han gjekk med på å returnere hoffet sitt og relikviane frå Moskva som han hadde teke med seg. Ivan gjekk med på å returnere etter at kyrkja gav han løyve til å grunnlegge opritsjnina. Aleksandrov har òg seinare vore mellombels opphaldsstad for tsarane.

Palasskomplekset i Aleksandrovskaja Sloboda, med talrike kyrkjer som Treeiningskyrkja, Himmelfartskyrkja og Krosskyrkja, er i dag attraksjonar. Det inneheld òg talrike gjenstandar knytt til Ivan den grufulle, mellom anna elfenbeinstrona hans. Anlegget er i dag eit nonnekloster.

## Kjelder

* *Denne artikkelen bygger på «[[:nb:Aleksandrov (by)|Aleksandrov (by)]]» frå , den 17. januar 2009.* 

## Bakgrunnsstoff

*
Hildur

**Hildur** er eit kvinnenamn som har komme via islandsk frå norrønt *Hildr*. Dette var namnet til ei valkyrje i norrøn mytologi. Namnet tyder 'strid', og ei anna form av same namnet er Hild.

Hildur og Hild har i Noreg namnedag 18. januar.

## Bruk
### Bruken av namnet i Noreg
Namnet var ein god del bruka rundt førre hundreårsskifte, men frå midten av 1920-åra har bruken av namnet gått attende, og i siste halvdelen av 1900-talet var det få jenter som fekk dette namnet.

* I folketeljinga frå 1801 var namnet ikkje registrert.
* I 1900 var 1358 listeførte med namnet i formene *Hildur* eller *Hildor*, ei heitte * Hildør*.
* I 2008 hadde 1768 kvinner *Hildur* til første fornamn, 

## Kjende namneberarar
* Hildur Andersen (1864–1956), norsk pianist
* Hildur Hult (1872–1904), svensk biletkunstnar
* Hildur Emma Dixelius (1879–1969), svensk forfattar
* Hildur Os (1913-2009), norsk politikar (Ap)
* Hildur Krog (f. 1922), norsk botanikar
* Hildur Alice Nilsson (f. 1924), svensk musikar og skodespelar betre kjend som Alice Babs
* Hildur Horn Øien (f. 1940), norsk politikar
* Hildur Jackson (f. 1942), dansk forfattar og miljøvernar
* Hildur Vestergaard (f. 1968), færøysk politikar
* Hildur Bjarnadóttir (f. 1969), islandsk biletkunstnar
* Hildur Ársælsdóttir (f. 1980), islandsk musikar i bandet Amiina
* Hildur Guðnadóttir (f. 1982), islandsk cellist
* Hildur Vala Einarsdóttir (f. 1982), islandsk Idol-deltakar

## Kjelder

* Olav Veka: Namneboka, Det Norske Samlaget 1991

## Bakgrunnsstoff

* Folketeljingar i Digitalarkivet
Pavlovo i Nizjegorod oblast

**Pavlovo** (russisk Па́влово), òg kalla **Pavlovo-na-Oke** (russisk Па́влово-на-Оке́) er ein by i Nizjnij Novgorod oblast i Russland med om lag 55&nbsp;000 innbyggjarar. Byen ligg ved elva Oka, rundt 70&nbsp;km sørvest for Nizjnij Novgorod. 

Pavlovo vart grunnlagd i 1566 som ein landsby under den russiske tsaren. På 1700-talet utvikla han seg til ein rik handverks- og handelsbusetnad. I 1919 fekk Pavlovo innvilga bystatus.

Pavlovo har ein lang tradisjon innan metall- og mekanisk industri. Ein av dei største verksemdene i byen er bussfabrikken PAZ.

## Kjelder

* *Denne artikkelen bygger på «[[:nb:Pavlov|Pavlov]]» frå , den 17. januar 2009.* 

## Bakgrunnsstoff

*
Lesosibirsk

**Lesosibirsk** (russisk Лесосиби́рск) er ein by i Krasnojarsk kraj i Russland med om lag 65&nbsp;000 innbyggjarar. Han ligg ved elva Jenisej, rundt 250&nbsp;km nord for Krasnojarsk. 

Byen vart grunnlagd i 1975 då Maklakovo og Novomaklakov vart slått saman. Ei viktig næring i byen er tømmerindustri og namnet tyder «Trebyen i Sibir». Den norsk-russiske handelsmannen Jonas Lied skipa ein trelastfabrikk her tidleg på 1900-talet.

## Kjelder

* *Denne artikkelen bygger på «[[:ru:Лесосибирск|Лесосибирск]]» frå , den 17. januar 2009.* 

## Bakgrunnsstoff

*
Apatity

**Apatity** (russisk Апатиты, tyder «apatittar») er ein by i Murmansk oblast i Russland med om lag 50&nbsp;000 innbyggjarar. Byen ligg på austsida av innsjøen Imandra og sørvest for Khibiny-fjella, rundt 23&nbsp;km vest for Kirovsk. 

Busetnaden Apatity vart grunnlagt i 1935 og fekk bystatus i 1966. Flybasen Kirovsk Apatity ligg like ved byen.

## Kjelder

* *Denne artikkelen bygger på «[[:nb:Apatity|Apatity]]» frå , den 17. januar 2009.* 

## Bakgrunnsstoff

*
Tyngdekraft AS

**Tyngdekraft AS** er eit selskap med hovudføremål i å etablere eigarskap i små kraftverk med planlegging, bygging og drift. Først var selskapet eit DA. Hausten 2005 vart det omgjort til aksjeselskap. Personane som står bak er: Einar Sofienlund, Michael Knagenhjelm, Pål Klouman og Ole Johan Myhre. Selskapet blei kjøpt av OBOS i 2011.

## Bakgrunnsstoff
*Tyngdekraft 
*OBOS
Tuapse

**Tuapse** (russisk Туапсе́, adygisk ТIуапсэ) er ein by i Krasnodar kraj i Russland med om lag 60&nbsp;000 innbyggjarar. Han ligg ved nordaustkysten av Svartehavet, rundt 100&nbsp;km sør for Krasnodar. 

Byen er eit stort senter for folkeslaget sjapsugar, der rundt 10&nbsp;000 bur i Tuapse. Sjølv bynamnet Tuapse skal visstnok vere adygisk (, som tyder «to vatn»), men namnet er òg omtalt i tidlege greske kjelder som *Topsida*.

Den noverande busetnaden vart grunnlagt i 1838 som det russiske fortet *Veljaminovskoje* (russisk: Вельяминовское). Eitt år seinare vart han okkupert og jamna med jorda av sjapsugane, men han vart straks bygd opp att. Under krimkrigen tok tyrkarane fortet og heldt det i to år (1857-59). Mellom 1875 og 1897 heitte landsbyen *Veljaminovskij [[Posad]]* (russisk Вельяминовский посад). Han fekk bystatus i 1916. 

Under sovjettida vart byen utvikla til ei viktig utskipingshamn for olje og endepunktet for ei oljerøyrleidning frå Groznyj og Majkop som vart ferdigstilt i 1928. Av dei viktigaste industriane i byen er oljeraffineri og eit skipsverft. Byen er òg ein viktig turiststad og er det nordlege senteret for eit turistområde som strekkjer seg sørover til Sotsji. 

Plasseringa ved dei vestlegaste Kaukasusfjella gjev byen eit særs mildt klima. 

Innan byområdet ligg òg dei to større stadene Novomikhailovskij (10&nbsp;335 innbyggjarar) og Dsjubga (5&nbsp;194 innbyggjarar).

## Geografi
### Klima



## Kjente personar frå Tuapse
* Vladimir Kramnik – sjakkspelar, verdsmeister i 2000
* Natalie Glebova – Miss Universe-vinnar i 2005

## Kjelder

* *Denne artikkelen bygger på «[[:nb:Tuapse|Tuapse]]» frå , den 17. januar 2009.* 

## Bakgrunnsstoff

*
Aleksin

**Aleksin** (russisk Але́ксин) er ein by i Tula oblast i Russland med om lag 60&nbsp;000 innbyggjarar. Han ligg ved elva Oka, rundt 50&nbsp;km nordvest for Tula. 

Busetnaden vart første gong nemnt i 1348 i Nikon-krønika. Han fekk byrettar i 1777. På grunn av plasseringa ved Oka var han ein periode ei viktig elvehamn.

## Kjelder

* *Denne artikkelen bygger på «[[:nb:Aleksin|Aleksin]]» frå , den 17. januar 2009.* 

## Bakgrunnsstoff

*
Artjom

**Artjom** (russisk Артём) er ein by i Primorskij kraj i Russland med om lag 110&nbsp;000 innbyggjarar. Han ligg rundt 40&nbsp;km nord for Vladivostok. 

## Historie
Busetnaden vart grunnlagt i 1924 nær Zybunnijgruva. Han er kalla opp etter den kjend revolusjonære Artjom (F.&nbsp;A. Sergejev). Den 26. oktober 1938 fekk Artjom bystatus. Artjom består av tre tidlegare urbanliknande busetnader: Uglovoje, Zavodskoj og Artjomovskij.

## Økonomi og næringsliv
Artjom har 29&nbsp;industriføretak, der halvparten av desse er private. Av forbruksvarene som vert produsert i byen er møblar og porselen. Føretaka med flest tilsette er *Primorskoje Gruveadministrasjon* (3&nbsp;500&nbsp;tilsette) og *Artjom-Mebel Møbelfabrikk* (1&nbsp;100&nbsp;tilsette).

Kolgruvene har alltid vore grunnlaget for den lokale økonomien, men kolreservene er no praktisk talt uttømt. Utsiktene seier at transport vil vere den mest produktive industrien i byen i framtida.

## Transport
Vladivostok internasjonale lufthamn ligg ved Artjom. I 1994 tente han 500&nbsp;000 passasjerar, berre 28 % av kapasiteten. Det største jernbaneknutepunktet i Primorskij kraj ligg òg her. Årleg passerer 12&nbsp;millionar tonn frakt gjennom Artjom til Vladivostok og 24&nbsp;millionar tonn til Nakhodka. 

## Kjelder

* *Denne artikkelen bygger på «[[:nb:Artjom|Artjom]]» frå , den 17. januar 2009.* 

## Bakgrunnsstoff

*
Rzjev

**Rzjev** (russisk Ржев) er ein by i Tver oblast i Russland med om lag 55&nbsp;000 innbyggjarar. Han ligg ved elva Volga, rundt 120&nbsp;km sørvest for Tver. 

## Historie

Rzjev er først nemnt i 1216, då byen låg under Mstislav den modige, fyrsten av Toropets. Tre regionale makter, Republikken Novgorod, fyrstedømet Smolensk og storfyrstedømet Vladimir-Suzdal, kjempa om Rzjev i mellomalderen. 

Etter den mongolske invasjonen hamna Rzjev under ei gren av Smolensk-dynastiet, som gjorde byen til hovudstaden sin. Seinare vart byen delt mellom to av fyrstane og dei to delane vert framleis kalla Fyrst Dmitrij-sida og Fyrst Teodor-sida. På midten av 1300-talet, var dei under stadige åtak frå Algirdas av Litauen og storfyrsten av Tver, som kjøpte opp alle landsbyane rundt byen. Til slutt forlet fyrstane byen og drog til Moskva og Rzjev vart ei kort tid okkupert av Tver, Det polsk-litauiske samveldet og til slutt av Storfyrstedømet Moskva.

På 1700-talet førte lokale handelsmenn stor velstand til byen. 

Under den andre verdskrigen vart byen praktisk talt utsletta under dei blodige slaga ved Rzjev i 1942. Over ein sjettedel av folkesetnaden vart send til tvangsarbeid i Tyskland under nazi-okkupasjonen og rundt 9000&nbsp;innbyggjarar vart skotne, svelta eller torturert i hel i ein konsentrasjonsleir som vart oppretta midt inne i byen. Nesten ingen gammal arkitektur overlevde øydeleggingane under krigen.

Under den kalde krigen låg flybasane Rzjev og Bakhmutovo ved byen.

## Næringsliv
Den viktigaste næringa i byen er maskinbygging, spesielt produksjon av bygningskranar. Byen har òg ein større bygningsindustri.

## Transport
Rzjev ligg ved hovudvegen og jernbanen mellom Moskva og Riga. Skiptrafikk går forbi Tver med den store elvehamna her ved Volga. Ved Tver ligg òg Migalovo lufthamn, som òg tener Rzjev-området.

## Kjelder

* *Denne artikkelen bygger på «[[:nb:Rzjev|Rzjev]]» frå , den 17. januar 2009.* 

## Bakgrunnsstoff

*
Tikhvin

**Tikhvin** (russisk Ти́хвин, finsk *Tihvinä*) er ein by i Leningrad oblast i Russland med om lag 55&nbsp;000 innbyggjarar. Han ligg 200&nbsp;km aust for Sankt Petersburg ved elva Tikhvinka.

Byen er første gong nemnd i skriftlege kjelder i 1383. På 1400–1500-talet var han eit viktig religiøst senter nordvest i Russland. Bystatus fekk han i 1773.

Tikhvin er kanskje mest kjend internasjonalt som fødestaden til komponisten Nikolaj Rimskij-Korsakov (1844–1908).

I den andre verdskrigen vart byen erobra i november 1941 av styrkar frå den tyske Armégruppe Nord, men dei tapte byen att etter ein månad, då dei sovjetiske motåtaka vart for sterke. Tikhvin markerte den lengste framrykkinga til Armégruppe Nord under heile krigen.

## Kjelder

* *Denne artikkelen bygger på «[[:nb:Tikhvin|Tikhvin]]» frå , den 17. januar 2009.* 

## Bakgrunnsstoff

*
Stupino

**Stupino** (russisk Сту́пино) er ein by i Moskva oblast i Russland med om lag 65&nbsp;000 innbyggjarar. Han ligg ved elva Oka, rundt 100&nbsp;km sør for Moskva.

Byen vart grunnlagt i 1939 som ein lukka by. Det viktigaste landemerket er Belopesotskij-klosteret, med bygningar frå 1600-talet og framover. Under den kalde krigen var den viktigaste industrien i Stupino våpenproduksjon.

## Kjelder

**Denne artikkelen bygger på «[[:nb:Stupino|Stupino]]» frå ,  den 17. januar 2009.*  

## Bakgrunnsstoff

*
Tsjistopol

**Tsjistopol** (russisk Чи́стополь, tatarisk Чистай, tsjuvasjisk Чистай, Çistay) er ein by i Republikken Tatarstan i Russland med om lag 60&nbsp;000 innbyggjarar. Han ligg ved elva Kama, rundt 100&nbsp;km søraust for Kazan. 

Byen vart grunnlagd på 1700-talet og fekk byrettar i 1781.

Tsjistopol lufthamn ligg 7&nbsp;km sør for byen.

## Kjelder

* *Denne artikkelen bygger på «[[:nb:Tsjistopol|Tsjistopol]]» frå , den 17. januar 2009.* 

## Bakgrunnsstoff

*
Zaretsjnyj i Penza oblast

**Zaretsjnyj** (russisk Заре́чный) er ein lukka by i Penza oblast i Russland med om lag 60&nbsp;000 innbyggjarar. Byen ligg 12&nbsp;km aust for Penza. 

Byen vart grunnlagd i 1958 i området til bydistriktet Zaretsjnyj i Penza. Frå 1962, då byen vart lukka, til 1992 heitte han *Penza-19* (russisk Пе́нза-19) 

## Kjelder

* *Denne artikkelen bygger på «[[:nb:Zaretsjnyj (Penza oblast)|Zaretsjnyj (Penza oblast)]]» frå , den 17. januar 2009.* 

## Bakgrunnsstoff

*
Meleuz

**Meleuz** (russisk Мелеу́з) er ein by i Republikken Basjkortostan i Russland med om lag 60&nbsp;000 innbyggjarar. Han ligg der elva Meleus munnar ut i elva Belaja, ei sideelv til Kama, rundt 200&nbsp;km sør for Ufa. 

## Kjelder

## Bakgrunnsstoff

*
Slavjansk-na-Kubani

**Slavjansk-na-Kubani** (russisk Славя́нск-на-Куба́ни) er ein by i Krasnodar kraj i Russland med om lag 60&nbsp;000 innbyggjarar. Han ligg ved elva Protoka, ei grein av elva Kuban), rundt 75&nbsp;km vest for Krasnodar. 

Han vart grunnlagt i 1806. Bystatus vart innvilga i 1958.

## Kjelder

* *Denne artikkelen bygger på «[[:nb:Slavjansk-na-Kubani|Slavjansk-na-Kubani]]» frå , den 17. januar 2009.* 

## Bakgrunnsstoff

*
Svobodnyj i Amur oblast

**Svobodnyj** (russisk Свобо́дный) er ein by i Amur oblast i Russland med om lag 50&nbsp;000 innbyggjarar. Han ligg ved elva Zeja, rundt 130&nbsp;km nord for Blagovesjtsjensk.

Busetnaden vart grunnlagt i 1912 som *Aleksejevsk*. Namnet vart endra til Svobodnyj i 1917, då han fekk bystatus.

## Kjelder

* *Denne artikkelen bygger på «[[:nb:Svobodnyj|Svobodnyj]]» frå , den 17. januar 2009.* 

## Bakgrunnsstoff

*
Rossosj

**Rossosj** (russisk Россошь) er ein by i Voronezj oblast i Russland med om lag 60&nbsp;000. Han ligg rundt 170&nbsp;km sør for Voronezj, nær grensa til Ukraina.

Byen vart grunnlagd på 1600-talet av Peter den store og fekk bystatus i 1923.

## Kjelder

## Bakgrunnsstoff

*
Arsenjev

**Arsenjev** (russisk Арсе́ньев) er ein by i Primorskij kraj i Russland med om lag 45&nbsp;000 innbyggjarar. Han ligg på høgresida av elva Arsenjevka, ei sideelv til Ussuri, rundt 160&nbsp;km nordaust for Vladivostok (via veg 242&nbsp;km). 

## Geografi
Byen ligg i ein dal omgjeve av nesten urørt Ussuri-taiga. Den økologiske situasjonen i Arsenjev er langt betre enn for andre byar i Primorskij kraj, då det ikkje finst forureinane verksemder i byen og omegn. På grunn av plasseringa har Arsenjev eit meir utprega innlandsklima enn Vladivostok-området, med gjennomsnittstemperatur i juli på 21&nbsp;°C og i januar på −18&nbsp;°C. 

## Historie
Arsenjev si historie byrjar i 1895 då busetnaden *Semjonovka* vart grunnlagt. Dei første bysetjarane var russiske gammaltruande. I 1901 busette leiglendingar frå Poltava oblast i Ukraina seg her. I 1937 vart busetnaden knytt til den transsibirske jernbanen med eit sidespor. I 1940 vart den første flyfabrikken (den noverande *Progress*) i Russland fjerne austen bygt her. I 1952 fekk busetnaden Semjonovka innvilga bystatus og fekk det nye namnet, Arsenjev, etter Vladimir Arsenjev, ein utforskar av det fjerne austen, vitskapsmann, utforskar og forfattar, som vitja Semjonovka i 1912.

## Næringsliv og økonomi
Dei største verksemdene i byen er *Askold* og *Progress*, som hovudsakleg produserer forsvarsrelaterte produkt. På grunn av mindre etterspurnad etter militære produkt har produksjonen vorte redusert, noko som ein prøver å kompansere med eksport, mellom anna av helikopter frå *Progress*. 

På grunn av fjella i området og gode snøforhold om vinteren er Arsenjev òg vorte eit senter for alpin skisport og det vert bygt ut infrastruktur i området med omsyn til dette.

## Kjelder

* *Denne artikkelen bygger på «[[:nb:Arsenjev|Arsenjev]]» frå , den 17. januar 2009.* 

## Bakgrunnsstoff

*
Revda i Sverdlovsk oblast

**Revda** (russisk Ревда́) er ein by i Sverdlovsk oblast i Russland med om lag 60&nbsp;000 innbyggjarar. Han ligg 40&nbsp;km vest for Jekaterinburg og berre 10&nbsp;km sør for Pervouralsk. 

## Historie
Busetnaden Revda oppstod i 1731 i samband med opprettinga av eit jernverk. Som offisielt grunnleggingsår reknar ein 1734, då verket starta opp produksjonen. Byen fekk bystatus i 1935.

## Næringsliv
I Revda ligg det største koparverk i Ural. Det har vore i drift sidan 1940 og handsamar malm frå Degtjarsk, 15&nbsp;km søraust for Revda. I tillegg finst det verksemder innan metallhandsaming og kjemisk industri, samt innan byggings- og treindustri.

## Kjelder

* *Denne artikkelen bygger på «[[:nb:Revda (Sverdlovsk oblast)|Revda (Sverdlovsk oblast)]]» frå , den 17. januar 2009.* 

## Bakgrunnsstoff

*
Sjuja

**Sjuja** (russisk Шу́я) er ein by i Ivanovo oblast i Russland med om lag 55&nbsp;000 innbyggjarar. Han ligg ved elva Teza, rundt 25&nbsp;km søraust for Ivanovo.

## Historie
Sjuja vert nemnd første gong i historiske dokument i 1393. Frå 1403 vart området halde av ei gren av huset Suzdal, som fekk namnet sitt «Sjuiskij» etter byen. I 1539 vart byen plyndra av Safagäräy av Kazan. I 1566 vart han overteken av Ivan den grufulle som hans personlege eigedomen i opritsjnina. I 1722 vart byen vitja av Peter den store, som starta tekstilframstilling i byen. Innan 1800-talet hadde Sjuja vorte eit av dei største sentera for handsaming av lin, sjølv om han sidan er vorte overgått av nabobyen Ivanovo.

Nikolo-Sjartomskijklosteret, som ligg tolv kilometer frå Sjuja, er eit av dei største klostra i Russland. Klosteret vart første gong nemnt i 1425. Det har ein katedral frå 1652 og eit refektorium frå 1678. Klokketårnet i Gjenoppstandelseskatedralen er det høgaste frittstående klokketårnet i verden.

## Kjelder

## Bakgrunnsstoff

*
Margunn

**Margunn** er eit kvinnenamn, samansett av to ledd:
* *Mar-* norrønt 'hest' eller latinsk 'hav', eventuelt ei kortform av Margaret el. tilsv.
* *-gunn*, norrønt 'strid'.

Margunn har norsk namnedag den 19. januar.

### Bruken av namnet i Noreg
Margunn er eit nylaga namn som har vore brukt i Noreg sidan mellomkrigstida.

I 2008 var det 707 kvinner som hadde Margunn til første fornamn og 320 som heitte Margun. 

## Kjende namneberarar
* Margunn Hageberg (f 1950), norsk forfattar
* Margunn Bjørnholt (f 1958), norsk sosiolog 
* Margunn Haugenes, norsk fotballspelar og trenar
* Margunn Mossige, norsk fagbokforfattar
* Margun Boge, norsk fagbokforfattar

## Kjelder
* Olav Veka: *Namneboka*, Det Norske Samlaget 1991 ISBN 82-521-3604-4

## Bakgrunnsstoff

* Folketeljingar i Digitalarkivet
Dmitrov

**Dmitrov** (russisk Дмитров) er ein by i Moskva oblast i Russland med om lag 60&nbsp;000 innbyggjarar. Han ligg ved elva Jakhroma, om lag 65&nbsp;km nord for Moskva.

## Historie

Dmitrov vart grunnlagt i 1154 av fyrst Jurij Dolgorukij, langt inne i skogane nord for Moskva, på staden der son hans Vsevolod vart fødd. Bynamnet kjem frå Vsevolod sin vernehelgen, Demetrius av Thessaloniki.

På 1200-talet markerte byen staden der grensene til fyrstedøma Moskva, Tver og Pereslavl-Zalesskij møter kvarandre. Dmitrov sjølv høyrte til fyrstane av Galitsj-Merskij, som låg mykje lengre nord. I 1364 vart byen innlemma i Storfyrstedømet Moskva. Både Dmitrij Donskoj og sonesonen hans Vasilij II tildelte Dmitrov som ein apanasje til sine yngre søner, slik at byen tidvis var eit sjølvstendig lite fyrstedøme under desse storfyrste-sønene.

Under Ivan III sin son Jurij Ivanovitsj (1503&ndash;1533) starta «gullalderen» til Dmitrov. Det var under hans styre at den svartkupla Maria Himmelfart-katedralen i kreml og den mindre klosterkatedralen Boris og Gleb vart bygt. Byen hamna så under bror til Jurij, Andrej av Staritsa. I 1569 vart han fråteken Vladimir av Staritsa og lagt under opritsjnina og gjekk etter dette inn i ein periode med tilbakegang. Byen vart ytterlegare råka under problemtida, då han vart plyndra av polakkane.

Dmitrov fekk byrettar i 1781 og byen har frå slutten av 1700-talet vore ein industriby. Napoleon sine tropper var ei kort stund i byen i 1812, men trekte seg ut då russiske styrkar var på veg. Etter bygginga av jernbanen frå Moskva til Kimry på byrjinga av 1900-talet vart byen langt viktigare. 
29. november 1941 vart tyske styrkar stogga sør for byen og dei klarte aldri å erobra han. Anarkistfyrsten Peter Kropotkin var sine siste år i byen.

I 2005 vann Dmitrov førsteplassen i klassen for byar under 100&nbsp;000 innbyggjarar i ein landsomfattande konkurranse for å kåre den mest veldrivne byen i Russland.

## Attraksjonar
Dmitrov har sin eigen Kreml, som på 1930-talet vart grave ut av sovjetiske arkeologar. I kreml ligg mellom anna Maria himmelfart-katedralen (bygt 1509–1533). I Dmitrov finst òg tre kloster; Boris og Gleb-klosteret (kjent frå 1472), St. Nikolai-klosteret og Jomfrufødsel-klosteret. Alle tre vart bygt på 1500-talet

Om vinteren vert det store utforma store isskulpturar i sentrum.

## Transport
Dmitrov ligg ved Moskva-kanalen og har jernbanesamband sørover til Moskva, austover til Sergijev Posad og nordover til fleire andre byar, som Dubna, Kimry og Uglitsj.

## Høgare utdanning
* Fakultet av Moskva statlege tekniske universitet, *MAMI*
* Dmitrov-filialen av Det statlege tekniske universitetet Astrakhan

## Kjente personar frå Dmitrov
* Pjotr Kropotkin (1842–1921), anarkist
* Vladimir Besobrasov (1828–1889), nasjonaløkonom, døydde i Dmitrov

## Kjelder

* *Denne artikkelen bygger på «[[:nb:Dmitrov|Dmitrov]]» frå , den 17. januar 2009.* 

## Bakgrunnsstoff

*
Marinius

**Marinius** eler **Marinus** er eit gutenamn som kjem frå latin og tyder 'høyrer til havet'.

### Bruken av namnet i Noreg
Namnet var temmeleg mykje bruka rundt førre hundreårsskifte, men vert lite bruka i dag.

* I folketeljinga frå 1801 var ingen listeførte med dette namnet..
* I 1900 var 1496 gutar listeførte med namnet i formene *Marineus, Marinius, Marinjus, Marinnius, Marinsjus, Marintius, Marinus*
* I 2008 har 32 gutar *Marinius* som første fornamn, 23 heiter *Marinus*

## Annan bruk av namnet
* *Marinus* er artsnamnet til svartbaken, *Larus marinus*.

## Kjelder
* Olav Veka: *Namneboka*, Det Norske Samlaget 1991 ISBN 82-521-3604-4

## Sjå òg

* Folketeljingar i Digitalarkivet
Sebastian

**Sebastian** er eit mannsnamn som tyder 'opphøgd, som krever vørdnad', av gresk  *sebastós* , eller 'mann frå Sebastia'. Sebastia (Σεβάστεια) var det greske namnet på byen som no ligg i Tyrkia og heiter Sivas.

Sebastian har namnedag i Noreg, Danmark og Sverige den 20. januar.  

Kortformer av namnet er Seb, Sepi, Seppo, Bas og Bastian.

## Bruken av namnet i Noreg
Namnet var lite bruke i Noreg fram til 1970, men frå utpå 1980-åra steig populariteten til namnet kraftig.
I folketeljinga i 1801 vart 9 manntalsførte med namnet *Sebastian*
I folketeljinga i 1900 vart 12 manntalsførte med dette namnet   
I 2008 var det 5273 som hadde *Sebastian* til første førenamn 

## Kjende personer med namnet

*Heilage Sebastian (d. 287), katolsk helgen
*Johann Sebastian Bach (1685-1750), tysk komponist
*Johan Sebastian Welhaven (1807-1873), norsk forfattar
*Sebastian Kneipp (1821-1897), bayersk prest og terapeut, kjend for kneippkuren og kneippbrødet
*Sebastien Loeb (f. 1974), fransk rallyførar
*Sebastián Abreu (f. 1976) uruguayansk fotballspelar
*Sébastien Squillaci (f. 1980), fransk fotballspelar
*Sebastián Eguren (f. 1981), uruguayansk fotballspelar
*Sebastian Mila (f. 1982), polsk fotballspelar
*Sebastián Fernández (f. 1985), uruguayansk fotballspelar

## Kjelder

* Olav Veka 1991:  Namneboka, Det Norske Samlaget

*  Folketeljingar i Digitalarkivet
Iskitim

**Iskitim** (russisk Искитим) er ein by i Novosibirsk oblast i Russland med om lag 60&nbsp;000 innbyggjarar. Han ligg ved elva Berd, 50&nbsp;km søraust for Novosibirsk. 

Busetnaden vart grunnlagd i 1717 og fekk bystatus i 1938.

## Kjelder

## Bakgrunnsstoff

*
Marius

**Marius**  er eit gutenamn med opphav i eit romersk slektsnamn, av latinsk *mari*, 'hav'.

Marius har norsk namnedag 19. januar.

## Bruk
### Bruken av namnet i Noreg
Namnet var vanleg rundt førre hundreårsskiftet, men vart mindre brukt ut over 1900-talet før populariteten steig kraftig frå ca. 1970 og nådde ein topp midt i 1980-åra.

* I  folketeljinga  frå 1801 var det 23 gutar som heitte Marius.
* I 1900 var 3668 gutar listeførte med namnet Marius 
* I 2008 hadde 13807 gutar Marius som første fornamn.   

## Kjende namneberarar
Generalen Gaius Marius var ein av namneberarane av det romerske slektsnamnet.

* Marius Petipa (1818–1910), fransk ballettdansar, pedagog og koreograf
*Marius Hægstad (1850-1927), norsk språkforskar
*Marius Müller (1958-1999), norsk musikar
*Marius Kjos (f. 1964), norsk dansar og koreograf
*Marius Almås Johansen (f. 1975), norsk kunstnar og tidleg gitarist frå Madrugada
*Marius Bakken (f. 1978), norsk friidrettsutøvar
*Marius Helle (f. 1983), norsk fotballspelar
*Marius Thorp (f. 1988), norsk golfspelar
*Marius Hagberg (f. 1989), norsk fotballspelar

## Annan bruk av namnet
* «Lille Marius» er hovudpersonen i romanen *[[romanen Gift|Gift]]* av Kielland.
*Mariusgenseren vart eit svært populært strikkemønster i 1970-åra.

## Kjelder

* Olav Veka: *Namneboka*, Det Norske Samlaget 1991 ISBN 82-521-3604-4

* Folketeljingar i Digitalarkivet
Pavlovskij Posad

**Pavlovskij Posad** (russisk Па́вловский Поса́д) er ein by i Moskva oblast i Russland. Han ligg rundt 70&nbsp;km aust for Moskva, ved samløpet av elvane Kljazma og Vokhna. Jernbanelinja Moskva–Vladimir går gjennom byen.

## Historie

Byen oppstod som landsbyen *Pavlovo* alt i 1328. På 1700-talet utvikla det seg her ein tekstilindustri som i løpet av åre gav byen eit godt rykte. Dette førte til ein næringslivsmessig oppsving, gjennom handel med varene som vart produsert her. I 1844 vart Pavlovo slått saman med nokre nærliggande landsbyar og fekk bystatus under det nye namnet *Pavlovskij Posad*. Fram til byrjinga av 1900-talet voks byen gjennom ytterlegare industriskipingar, hovudsakleg tekstilfabrikkar.

Heilt frå starten låg landsbyen på jordområda til klosteret Troitse-Sergijeva Lavra i Den russisk-ortodokse kyrkja. Seinare (frå midten av 1600-talet) hamna landområdet inn under staten. På grunn av denne spesielle forhistoria var Pavlovskij Posad aldri underlagt det russiske liveigenskapet.

## Økonomi og industri
Tekstilindustrien er framleis den viktigaste industrien i dagens Pavlovskij Posad. Etter Sovjetunionen kollapsa og fram til i dag har tekstilindustrien i Russland vore i dårleg forfatning, sidan konkurransen med asiatiske land var for sterk og kom for brått for særs mange føretak og mange bukka under. Derimot var det enkelte fabrikkar som overlevde gjennom å finne smale produktnisjer som dei spesialiserte seg på. Den mest kjende fabrikken i Pavlovskij Posad - *Pavlovo-Posadskaja Manufaktura* produserer framleis tradisjonelle russiske skaut og sjal og sidan han er den einaste fabrikken som masseproduserer sjal i Russland så ser den finansielle fremtida lys ut for fabrikken. Andre fabrikkar overlevde ved å konsentrere seg om brannslokkingsutstyr (som brannslangar), medan andre produserer liturgiske klede for ortodokse prester.

## Kjelder

* *Denne artikkelen bygger på «[[:nb:Pavlovskij Posad|Pavlovskij Posad]]» frå , den 17. januar 2009.* 

## Bakgrunnsstoff

*
Salsk

**Salsk** (russisk Сальск) er ein by i Rostov oblast i Russland med om lag 60&nbsp;000 innbyggjarar. Han ligg ved elva Srednij Jegorlyk, ei sideelv til Manytsj, rundt 160&nbsp;km søraust for Rostov-na-Donu. 

Han vart grunnlagt i 1830 som Torgovaja (russisk Торго́вая) og i 1899 opna ein jernbanestasjon her. Han fekk bystatus og det noverande namnet sitt i 1926.

## Kjelder

* *Denne artikkelen bygger på «[[:nb:Salsk|Salsk]]» frå , den 17. januar 2009.* 

## Bakgrunnsstoff

*
Bastian

**Bastian** er ei kortform av mannsnamnet Sebastian som tyder 'opphøgd, som krever vørdnad', av gresk *sebastós* , eller 'mann frå Sebastia' (Sivas). 

Bastian har norsk namnedag den 20. januar. 

## Bruken av namnet i Noreg
* I folketeljinga i 1801 vart 62 manntalsførte med namnet *Bastian*
* I folketeljinga i 1900 vart 238 manntalsførte med dette namnet , meir enn halvparten i Møre og Romsdal 
* I 2008 var det 297 som hadde *Bastian* til første førenamn 

## Kjende personar med namnet
* Bastian Schweinsteiger (f. 1984), tysk fotballspelar

### Annan bruk
* Politimester Bastian i *[[Folk og røvere i Kardemommeby]]* av Torbjørn Egner
* Bastianprisen, norsk omsetjarpris

## Kjelder
* Olav Veka 1991: Namneboka, Det Norske Samlaget

* Folketeljingar i Digitalarkivet
Prokhladnyj

**Prokhladnyj** (russisk Прохладный) er ein by i Republikken Kabardino-Balkaria i Russland med om lag 60&nbsp;000 innbyggjarar. Han ligg ved elva Malka, rundt 40&nbsp;km nordaust for Naltsjik.

Han vart grunnlagt i 1765 og fekk bystatus i 1937.

## Kjelder

## Bakgrunnsstoff

*
Vyksa

**Vyksa** (russisk Выкса) er ein by i Nizjegorod oblast i Russland med om lag 45&nbsp;000 innbyggjarar. Byen ligg ved elva Oka, rundt 160&nbsp;km sørvest for Nizjnij Novgorod (vegavstand 186&nbsp;km). 

Busetnaden vart grunnlagt i 1767 og han fekk bystatus i 1934.

## Kjelder

* *Denne artikkelen bygger på «[[:nb:Vyksa|Vyksa]]» frå , den 17. januar 2009.* 

## Bakgrunnsstoff

*
Fabian

**Fabian** er ei eit mannsnamn, av eit latinsk slektsnamn med ukjend tyding, kanskje *faba* , ' bønne ' .

Fabian har namnedag 20. januar.  

## Bruken av namnet i Noreg
Fabian var eit sjeldant namn i Noreg fram til 1980, frå då av steig namnet kraftig i popularitet
*I folketeljinga i 1801 vart 11 manntalsførte med namnet *Fabian*, meir enn halvparten i Søndre Bergenhus 
*I folketeljinga i 1900 vart 9 manntalsførte med dette namnet 
*I 2008 er det 763 som har *Fabian* til første førenamn 

## Kjende personer med namnet
*Pave Fabian (d. 250)
*Fabian Gottlieb von Bellingshausen (1778 - 1852), russisk oppdagar
*Fabian Stang, (f. 1955) norsk politikar

## Sjå òg:

*  Folketeljingar i Digitalarkivet

## Andre kjelder:
* Olav Veka 1991:  *Namneboka*, Det Norske Samlaget ISBN 82-521-3604-4
Sjtsjokino

**Sjtsjokino** (russisk Щёкино) er ein by i Tula oblast i Russland med om lag 55&nbsp;000 innbyggjarar. Han ligg rundt 25&nbsp;km sør for Tula.

Sjtsjokino vart grunnlagt i 1870 i samband med utbygginga av førekomstar av brunkol. Han fekk bystatus i 1938.

## Kjelder

* *Denne artikkelen bygger på «[[:nb:Sjtsjokino|Sjtsjokino]]» frå , den 17. januar 2009.* 

## Bakgrunnsstoff

*